
VI.— DE QUO QUE ADVERBIO. 

De quogue adverbio supervacaneum erat disserere, nisi Handii 
de particulis Latinis commentarii imperfecti essent; qui autem 
reconditiora grammaticae tractant, particulas, humilem materiam, 
levius saepe tangunt, ut huius vocabuli proprietas parum adhuc 
explicata sit. Neque enim ex grammaticis thesaurisque universum 
eius usum intellegere possis, neque aliunde multum addiscere 
licet ; nam quae in editionibus A. Spengel ad Varr. L. L. V, §69, 
et Munro ad Lucretii locos nonnullos (cf. indicem eius s. v.), in 
Herma, XXIV, p. 13, de usu Propertiano Rothstein paucis verbis 
dixerunt, ea eiusmodi sunt ut moneant potius quam doceant. 1 
Itaque cum omnia fere eius adverbii exempla, in scriptorum classi- 
corum atque etiam priscorum libris exstantia, contulissem, non 
inutile putavi aliis grammaticae studiosis ad iudicandum ea subi- 
cere, quae ex ilia indagatione perspicere mihi visus sum. 

Principium autem sumam ex eo quod olim (A. J. P. XVIII, p. 
36) dixi, cum ex exemplis apud Plautum Terentiumque repertis 
pro certo affirmavi, ita inter se differre etiam et quoque, ut illud 
cum verbo, hoc cum nomine rectius coniungeretur. Et a Terentio 
quidem satis manifestum est id servatum fuisse, quippe qui uno 
solum loco (Haut. 866) quoque cum participio coniungat, ceteris 
locis, qui, si recte vidi, octodecim sunt, post substantivum aut 
pronomen ponat. Plauti fabulas neque turn ita scrutatus sum, ut 
me nullus locus effugere deberet, neque postea ad hanc rem 
retractavi ; quod autem turn dixi, e quinquaginta fere locis exstare 
quinque ubi quoque ad verbum pertineret, adnotare debui, uno 
loco (Pers. 234) verbum ero coniecturam tantum, quamvis pro- 
babilem, esse, altero (Cist. 315, pro quo per errorem 35 scrip- 
seram), cum quoque nomini adiunctum sit, tamen vim eius ad 

1 Adde tamen, in quos serius incidi, Zumpt ad Curt. VI 6 (20). 5 ; Vogel et 
ad eundem et ad alios locos et prasertim in prooemio editionis §51 e ; Muetzell 
ad Curt. IV 2 (11). 21 ; Eichert, Worterb. zu Curt., s. v. quoque; Weissenborn 
ad Liv. IV 41. 3, X 14. 9, al.; M. Mueller ad Liv. II 22. 4 ; Riemann, Etudes, 
p. 242. De quorum sententia, ab eis quae disputavi aliquanto diversa, non est 
hie disserendi locus, quoniam intra finem Ciceronianae aetatis consistere 
statueram. 

verbum vel potius ad clausulam referendam esse, qua de re infra 
dicturus sum. 

Quod ad alios priscorum temporum scriptores attinet, nusquam 
in eorum reliquiis quoque verbo subiectum occurrit, nisi in Nonii 
libris fit q. e Livio (fr. 30 Baehr.), pro quo certa emendatione 
Hermann sic q. scribi iussit, et apud Lucilium (XXIX 19 M. 639 
B.) e Muelleri coniectura habeas q. pro eo quod est in libris eius- 
dem Nonii habeasque. Neque tamen huic consensui nimium 
tribuendum est, cum ipsa exempla pauca sint ; sunt autem praeter 
ilia quae modo commemoravi haec : Naev. b. P. 56 M. 48 B., Enn. 
Sat. 60 M. 529 B., Caecil. 164 R., Pacuv. 259 R., Cat. agr., §93, 
or. de sumtu, p. 136 Jord. (q. 1. quoque tris positum est), cont. 
Cass., p. 63 J., ad M. f., p. 77 J., Lucil. X 3 M. 290 B., XXVI 93 
M. 501 B., XXIX 41 M. 644 B., XXX 71 M. 762 B., inc. 106 M. 
311 B., Claud. Quadr. ap. Gell. XVII 2. 18 (fr. 17 Peter). 

Sed manifestior res fit, si Ciceronem aequalesque eius prosae 
orationis scriptores inspicias; apud quos cum in octingentis 
amplius locis quoque inveniatur, ex eis duo et viginti tantum sunt, 
ubi verbo subiunctum sit. Eos in certa capita distributos apposui : 

1. Varr. L. L. VI 72 a qua sponte sponte dicere [cum] r<?spon- 
dere q. dixerunt. — H. 1. infinitivus substantivi vicem ita explet, ut 
in eo nulla agendi notio insit, sed verbi quasi nomen memoretur. 

2. A. Cic. Inv. I 50 rei non solum magna utilitas est sed prae- 
cipiendi q. summa difficultas. de Or. Ill 140 se ad dicendum q. 
. . . dedissent. Brut. 191 eosdem intellegentium q. iudicio fuisse 
probatissimos. Top. 3 non modo rebus eis ... sed dicendi q. 
incredibili quadam cum copia turn suavitate. ib. 77 dormientibus 
q. multa significata visis. Acad. I 23 agendi q. aliquid in vita et 
officii ipsius initium. Off". I 159 ut dictu q. videantur turpia. 
(Sed N. D. Ill 36 animantium q. hue non pertinet, quoniam ex 
consuetudine loquendi animans substantivum plane factum sit.) 

2. B. Rhet. ad Her. I 14 si dicam me ex provincia redisse, pro- 
fectum q. in provinciam intellegitur. ib. IV 30 non solum additae 
sed uno tempore demptae q. litterae sunt. Cic. Inv. I 20 cum tam 
diversa sint genera causarum, exordiri q. dispari ratione in uno 
quoque genere necesse est. ib. II 59 ea igitur poena si adfici 
reum non oporteat, damnari q. non oportere. Div. II no eum 
quern re vera regem habebamus appellandum q. esse regem. 
Tusc. I 79 nihil esse quod doleat quin id aegrum esse q. possit. 
Fin. IV 32 ut sentire q. aliud, non solum dicere videretur. Fam. 
IX 17. 1 quod scire q. mihi videor. Varr. R. R. I 17. 6 commu- 

nicandum q. cum eis. ib. II 2. 4 animadvertundum q. ib. II 2. 
8 faciundum q. saepta. 

Hi loci oranes ita inter se congruunt, ut quae ubique pars verbi 
adverbio antecedat, non verbum simpliciter sit sed nomen potius 
verbale ; differunt autem, quod in posterioribus (B) verbi tamen 
partibus nomen verbale fungitur, in prioribus (A) nominis vicem 
obtinet. Uno sane loco, Acad. I 23, duplicem suam naturam 
gerundium exhibet, quod cum substantivo altero copulatur, alterum 
regit; retinendum tamen quod ad h. 1. monet Reid coll. Stob. 

Eth. 2. 50 apx*l Trjs iv tb /3i<» 7rpa£ea>r <a\ avrov tov KadrjKovros '. ' The 

Greek npdrrew, npagts are generally rendered by agere aliquid or 
agendum connected with aliquid, not by agere, agendum alone." 
Ergo dum per duas partes orationis una notio exprimitur, eae 
vocabuli unius, et eius substantivi, vicem implent. 

3. Rhet. ad Her. IV 32 non modo tollitur auctoritas dicendi, 
sed offenditur q. in eiusmodi oratione. Varr. R. R. II 9. 13 
consue q. faciunt ut alligari possint. Nep. Att. 18. 5 attigit q. 
poeticen. 

lam satis manifestum est, scriptores Latinos hanc particulam 
non nisi dubitanter cum verbo coniunxisse, qui et omnino tam 
raro id fecerint et apud quos tribus locis solum cum verbo finito 
coniuncta sit. Ex qua fortasse dubitatione singularis ilia tmesis, 
quam in hoc Varronis loco offendimus, orta esse potest ; nam qui 
id adverbium locis compluribus post gerundium adhibuit, tamen 
consuefaciunt quoque scribere noluit. De ceteris autem locis, ubi 
verbo finito quoque subiungitur, prior simplex, de altero quaerL 
potest, utrum ad solum vocabulum poeticen particula pertineat, ut 
loco mutato enclitica esse desierit, an vis eius locutionem, e verbo 
substantivoque confectam, totam complectatur. Quod si illud 
alterum fieri posse negavero, nemo fortasse erit quin adsentiatur; 
tamen a re haud alienum esse arbitror, quasi ea res in quaestione 
esset, de huius adverbii usu quam brevissime disserere. 

Is maxime perspicuus est et ad usitatam eius particulae signifi- 
cationem maxime accommodatus, si huius opera duo nomina inter 
se opponuntur, quae, in diversis clausulis posita, verbum suum 
quidque sed tamen idem habent. Cf. Ter. Andr. 896 ego me 
atnare hanc fateor ; si id peccarest,fateor id q. ; Rhet. ad Her. I 
27 si plures eruni constitutiones . . . iudicationes q, plures erunt. 
Rarius tamen ita ad amussim omnia inter se respondent, cum et 
cotidianus sermo et rhetoricus sive rei sive gratiae causa varias 
alterius clausulae mutationes adhibeant. Subaudiri enim potest 

31 

ea quae quoque non habet clausula, aut tota (ut Ter. Ph. 858), aut 
verbum eius (quod semper fere fit, si ea clausula per ut particulam 
inducitur; cf. Cic. R. A. 82; Varr. L. L. V 96); deinde autem ea 
quae quoque continet clausula per verbum aliud, sed quod idem 
fere signified, exprimitur. Cf. Plaut. Men. 796-8 ita istacc solent, 
quae viris subservire sibi postulant, dote fretae, feroces. et Mi 
q. haud abstinent saepe culpa : ubi verba haud abstinent culpa 
idem fere dicunt quod praecedentia, nisi quod mulieribus certum 
peccatum tribuitur, in viris peccandi notio generaliter effertur. 
Levius etiam, mutato verbo, sensus mutatur in Plaut. Asin. 114; 
Rhet. ad Her. IV 45; Cic. Att. I 5. 1; II 7. 1; contra gravior 
mutatio fit in Cic. Att. I 17. 1 Mud a me intellegebatur quod te q. 
ipsum suspicari videbam; cum enim in utroque verbo sentiendi 
notio insit, tamen haudquaquam idem est intellegere ac suspicari. 

Sed per hanc particulam non solum vocabulum vocabulo sed 
etiam locutio locutioni opponitur ; quern usum, nemini certe 
incognitum, grammatici neglexerunt, editorum pauci quos sciam 
attigerunt, ut Munro ad Lucr. IV 352 ; Greenough ad Hor. S. I 
10. 5; Wickham ad Hor. S. II 8. 81. 1 Constat talis locutio inter- 
dum ex nominibus variis modis inter se coniunctis (cf. Rhet. ad 
Her. I 27 ; Varr. R. R. I 72 ; Cic. Inv. I 3. 59. 91, Quinct. 49, 
R. C. 50, Fam. VIII 5. 1), interdum etiam ex substantivo et 
verbo. Et hie quidem usus in Plaut. Cist. 315, non modo ipsa 
lepidast : commode q. hercle fabulatur, rudis, ut ita dicam, et 
imperfectus est ; nam cum idem fere significent lepida et commode 
vocabula, particulae vis re vera potius ad verbum fabulatur 
pertinet quam ad id cui adhaeret adverbium ; sed tamen ita posita 
totam notionem complecti videtur. Quod in his etiam magis fit : 

Cic. Inv. I 80 si aut perspicue falsum erit . . . aut ex contrario q. 
credibile aliquid habebit (sed ibid. II 48 quoque solum ad verba 
ex contrario pertinet). ibid. II 4 quare stultitia visa est aut a bene 
inventis alicuius recedere, si quo in vitio eius offenderemur, aut ad 
vitia eius q. accedere, cuius aliquo bene praecepto duceremur. Aut 
quoque = aut etiam = % «.ai. 

Rhet. ad Her. I 25 non modo imperasse sed rationem q. osten- 
disse; ibid. IV 33 (cf. Cic. Inv. I 109) ; ibid. IV 34 ; Cic. de Or. 
II 47 ; Fam. Ill 8. 9 si umquam mea causa quicquam aut sensit 
aut fecit, de hac q. sententia bima decedat ; ibid. IV 2. 3 (cf. Or. 
208), IV 11. 1, X 33. 4, XII 14. 7 ; Att. XIV 3. 2 volunt enim nos 
ita putare ; nescio cur non animo q. sentiant ; R. A. 126. 

1 Sed vid. etiam quos supra in adnotatione laudavi. 

Paulo diversum hoc est: Ter. Haut. 417-419 item ut filium 
meum amico atque aequali suo video inservire . . . nos q. senes est 
aequom senibus obsequi ; nam inter verba inservire et obsequi nihil 
interest, quae autem inter se notiones opponuntur, ex subiecto 
obiectoque constant. Eiusdem generis hoc est: Cic. Fam. Ill 8. 
6 cum te absentem semper defenderim, cum praesertim mihi usu 
venturum non arbitrarer, ut ego q. a te defendendus essem, nisi 
quod in altera clausula primae sententia invertitur; cf. etiam Fam. 
Ill 2. 1, 3. 2, Top. 5. Neque aliter accipiendum est Cic. Att. VI 
1. 22 filiola tua gratum mihi fecit, quod tibi diligenter mandavit 
ut mihi salutem adscriberes, gratum etiam Pilia . . . igitur tu q. 
salutem utrique adscribito ; non enim ad pronomen, cui adhaeret 
particula, vis eius pertinet, sed mutuae salutationes inter se oppo- 
nuntur. Quod autem locum quern non debebat particula obtinet, 
eius rei etiam alia exempla sunt, ut Ter. Andr. 455, et maxime 
apud Varronem. Qui cum dicit, L. L. VIII 84, hinc q. ilia nomina, 
recte monet Rothstein 1. 1. ne sic intellegamus, quasi dicere 
Varro voluerit, et aliunde et hinc ilia nomina ducta esse, sed eum 
illis quoque nominibus, sicut aliis, hanc originem tribuere. Huius 
rei exempla et ab O. Muellero et ab A. Spengelio congesta esse 
Rothstein testatur ; sed pauca Mueller ad L. L. V 69, plura ad 
eund. 1. Spengel afiert, qui sic loquitur: "De quoque non suo 
loco posito conf. §§56, 181, 182; VI, §§69" (leg. 60), "89; VIII, 
§84." Adde etiam L. L. VII 91, VIII 62 (cf. Rhet. ad Her. I 
14); R. R. I 8. 2, 18. 4, 24. 4, 29. 3. 

Id autem Varro fecit, non quin encliticae naturam agnosset, sed 
quia particula, post primum locutionis membrum posita, locuti- 
onem totam vi sua afficere poterat. Nobis quidem mirum videri 
potest, si interdum (ut L. L. VIII 84) particulam ita posuit, ut ei 
vocabulo cui plane non debebatur pondus accresceret : at eodem 
modo Cicero egit, cum Quinct. 49 ita locutus est : mors honesta 
saepe vitam q. hirpem exornat. Nam in locutione quae est vitam 
turpem turpitudinis notio principalis est, ut ille substantivo pondus 
praeter debitum addidisse videatur. Talia autem ratione non 
reguntur, sed ex loquendi consuetudine magis pendent. 

Hac excusatione etiam Horatius uti poterat, cum S. I 10. 5 ita 
scripsit : nee tamen hoc tribuens dederim q. cetera ; nam etsi verba 
tribuens et dederim plane eandem notionem continent, tamen 
quia in ea notione exprimenda non idem quo ante usus erat 
verbum repetivit, idcirco ei sic rem accipere licuit, quasi re vera 
clausulae componerentur. Neque tamen negaverim, in poetis 

quoque metri causa transponi ; saltern in Lucretio id agnoscas, 
qui in re nova et difficili tractanda facere aliquando non poterat 
quin patrio sermoni vim quandam afferret. Sed ei licentiam, 
quam in hoc vocabulo sibi sumpsit, iam sermo illorum temporum 
dabat ; nee mirum si, ut poeta, licentia accepta nonnunquam 
fortasse abusus est. De Prop. IV (V) 4. 52 iudicare non ausim ; 
eiusdem I 12. 18, II (III) 4. 85, III (IV) 11 (10). 65 bene Roth- 
stein cum usu Varroniano potius quam cum Lucretiano confert. 
Sed, ut ad priscorum temporum scriptorem redeamus, maiore 
licentia Plautus egit, Asin. 184-5 V °U etiam ancillis, et quoque 
catulo meo subblanditur novos amator ; nulla enim metri necessi- 
tate coactus est id facere (nam et etiam scribere potuit, ut Cist. 
522 in quinto pede septenarii fecit); sed cum in hoc versu etiam 
semel iam posuisset, auribus obsecutus neglegentiam inauditam, 
non ingratam, admisit. 

Atque de hoc adverbio, ubi ad clausulam pertinet, idem dicere 
licet, quod antea (A. J. P. XVIII, p. 32 d) de etiam particula 
dixi ; addendi enim vim nonnunquam paene abicit et id tantum, 
vel maxime, efficit, ut sententia maiore pondere et quasi vocis 
intentione efferatur. In quo genere nonnulli ex locis supra lau- 
datis sunt, ut Ter. Andr. 455 tu q.perparce (deest emisti, et dicere 
vult, re vera eum perparce emisse) ; ut Varr. L. L. V 182 stipen- 
dium a stipe dictum, quod aes q. stipem dicebant; non enim ad 
stipem particula pertinet, ut e Spengelii adnotatione colligendum 
erat, sed ea adiuncta res expressius affirmatur. Cf. etiam Cic. 
Inv. I 18 qua re omnis controversia q. sublata est (secludit 
Friedrichs, retinet Kayser) ; ibid. 66 quare neutra q. indiget 
approbatione. 

Paucis comicorum locis etiam poni affirmavi (A.J. P. XVIII, 
pp. 31-2), ubi contra potius exspectes; et sic fortasse quoque 
accipiendum est uno loco, Cic. Inv. II 33 ex dispart q. genere 
culparum, si ex pari sumendi facultas non erit, improbare 
animum adversarii oportebit. Qui cum rarissimus sit usus, e 
Graeca lingua deductus esse potest: cf. Xen. A. I 5. 13 &<tt 

eKeiuovs eicrreirXrJxdcu • . • Kal Tpf'^eti' in\ ra oTrXa' oj fie Kal earaaav 
airopovvres tg> KpayiiaTi ; cf. ib. II 3. 23 Kal eS noiav, III I. 12 irrj fie Kal 
icpofteiTO. 

Atque in hoc adverbio considerando alia etiam Graeca in 
mentem recurrunt ; quis enim, si apud Ciceronem scire quoque 
legit, non de talibus cogitat qualia sunt toCto fi^ Kal nepaiva, Dem. 
IV 28, et W yap Kal (pr/vo/ie* ; Plat. Euthyphr. 6 B ? Et si quare 

neutra quoque indiget legas, in promptu est.conferre on-ep ovv ku\ 
t-nadtv, Plat. Euthyphr.4 D, et axrirep «ai bUawv, Philem. 156 Kock ; 
neque non ut in Cic. Fam. Ill 8. 6 sententia invertitur, sic etiam 

in Xen. An. I 4- 16 eyin fiev . . . v/ias eiraiva' onais 8e (tai ifieif ifie 

eiraweacTc. Temere statim affirmaveris, haec apud Latinos non 
nisi ex aemulatione Graecorum potuisse oriri ; sed tamen in 
Graeco sermone particulae maxime florent, quibus Latinae linguae 
gravitas minus favet, et operae pretium est cognoscere, in Catonis 
de agri cultura libro semel tantum quoque occurrere, semel 
etiam (lug. 79) in Sallustii libris, qui scriptor et gravitatem vere 
Romanam captavit et Catonis sectator fuit. At contra Varro, 
homo et litteris Graecis doctissimus et doctrinae magis quam 
elegantiae studiosus, in hac particula liberrime egit; quae cum 
minus quam etiam gravitatis habeat, paene eodem modo quo ko.1 
monosyllabon sententiae se insinuare et Graecam levitatem referre 
videtur. Certe liberior eius usus ex eo in primis fluxit, quod, 
postquam etiam pro quoque cum substantivis coniunctum est, hoc, 
ut etiam, ad clausulam pertinere atque etiam cum verbo coniungi 
coepit; sed ambas particulas licentius usurpatas esse mihi per- 
suasum est quia saepissime notionem e Graeco petitam exprimere 
deberent. 

Guilelmus Hamilton Kirk. 



